**EGYÜTTMŰKÖDÉSI MEGÁLLAPODÁS**

amely létrejött egyrészről a

**Park-Sec Őrző-Védő és Üzemeltető Kft.** (székhely: 1196 Budapest, Jahn Ferenc u. 88.; adószám: 13310048-2-43; Cg. 01-09-728721; képviseli: Szűcs Zoltán vagy Horváthy Zoltán, ügyvezető) mint parkoló-üzemeltető (a továbbiakban: **Parkoló-üzemeltető**),

másrészről a

**Budapest Főváros II. Kerületi Önkormányzat** (székhely: 1024 Budapest, Mechwart liget 1.; ÁHTI azonosító: 745213, adószám: 15735650-2-41; képviseli: Örsi Gergely, polgármester) mint Önkormányzat (a továbbiakban: **Önkormányzat**)

(a továbbiakban együttesen: Felek) között az alulírott napon és helyen, az alábbi feltételekkel:

1. **Előzmények**
2. Parkoló-üzemeltető 2023. július 31-ig tartó határozott ideig üzemelteti a 1024 Budapest, Lövőház u. 2-6. alatt, Mammut Bevásárló- és Szórakoztató Központban található, négy szint mélygarázsból és öt szintes parkolóházból álló parkolót (a továbbiakban: Parkoló).
3. Önkormányzat célja a II. kerület parkolási viszonyainak javítása, a II. kerület frekventált, ennek okán parkolási szempontból érzékeny területeinek parkolási viszonyainak javítására irányuló együttműködésekben való közreműködés, valamint a II. kerület – Parkoló vonzáskörzetében élő – lakóinak parkolási nehézségeinek orvosolása.
4. **Az együttműködés tartalma**
5. A jelen megállapodás 2. pontjában rögzített cél érdekében, Parkoló-üzemeltető 2023. január 19. napján kelt, majd 2023. február 1. napján kiegészített, Önkormányzat részére e-mail útján megküldött ajánlata szerint a II. kerület – Parkoló vonzáskörzetében élő – lakóinak számára a Parkolóban 2023. március 1. napjától
	1. 15 (tizenöt) darab 0-24 órás parkolóbérletet (a továbbiakban: 0-24 bérlet), valamint
	2. 40 (negyven) darab kibővített időtartamú, naponta 17:00 órától másnap 10:00 óráig érvényes éjszakai parkolóbérletet (a továbbiakban: Éjszakai bérlet)

(a továbbiakban együtt: Bérletek) biztosít a következő pontokban részletezett feltételekkel.

1. A 0-24-órás bérletek havidíja bruttó 49 000 Ft, azaz bruttó negyvenkilencezer forint, amely összeg 50 (ötven) %-át az erre jogosult II. kerületi magánszemély tárgyhónap elején előre, Parkoló-üzemeltető irodájában személyesen vagy átutalással, 50 (ötven) %-át pedig Önkormányzat utólag, a megvásárolt bérletek Parkoló-üzemeltető által megküldött és Önkormányzat által visszaigazolt havi összesített kimutatása, illetve ez alapján kiállított számla alapján, átutalással köteles megfizetni Parkoló-üzemeltető részére annak MKB Bank Nyrt.-nél vezetett 10300002-20209634-00003285 számú bankszámlája javára, a számla kézhezvételét követő 15 (tizenöt) naptári napon belül.
2. Az Éjszakai bérletek kedvezményes havidíja bruttó 6 500 Ft, azaz bruttó hatezer-ötszáz forint, amely összeget az erre jogosult II. kerületi magánszemély tárgyhónapban köteles előre megfizetni Parkoló-üzemeltető irodájában személyesen vagy átutalással Parkoló-üzemeltető részére, Önkormányzatnak e bérlettípus esetén fizetési kötelezettsége nincs.
3. Éjszakai bérlet esetén a jogosultsági idő túllépése esetén a jogosultság időn túli parkolással érintett időszak vonatkozásában az óradíjas parkolási szabályok érvényesek.
4. A Bérletek megvásárlása az Önkormányzat által jogosultként igazolt II. kerületi lakos által egyénileg, érvényes, Budapest II. kerületi címet tartalmazó lakcímkártya felmutatásával, egyedi szerződés alapján történik Parkoló-üzemeltető irodájában, munkaidőben.
5. A Bérletek megvásárlást követő átvételekor azokért kauciót nem kell fizetni, de elvesztés esetén pótlásuk bruttó 6 000 Ft, azaz bruttó hatezer forint, amely megfizetésére a bérletvásárló magánszemély az egyedi szerződésben kötelezettséget vállal.
6. A Bérleteket megvásárló személyekről Parkoló-üzemeltető nyilvántartást vezet, amelyet havi rendszerességgel, e-mail útján, a jelen megállapodás 4. pontja szerinti összesített kimutatással egyidejűleg megküld az Önkormányzat részére.
7. A potenciális célcsoportot képező II. kerületi lakosok körének elérése érdekében Felek kommunikációs aktivitásaikat összehangolják.
8. Felek a Bérletek bevezetését követően 3 (három) havonta az azok iránti érdeklődést, keresletet és az egyes típusok kihasználtságát áttekintik, és szükség esetén a jelen megállapodás szerinti darabszámokat felülvizsgálják.
9. **A megállapodás hatálya**
10. Felek megállapodnak, hogy a jelen megállapodás annak mindkét Fél általi aláírásának napján lép hatályba és 2023. július 31. napjáig tartó határozott időtartamra szól, azzal, hogy amennyiben az e pontban meghatározott határozott idő lejártát megelőző 30. (harmincadik) napig egyik Fél sem kezdeményezi, illetve erősíti meg írásban a jelen megállapodás határozott idő lejártával történő megszüntetését, annak hatálya 2023. december 31. napjáig automatikusan meghosszabbodik.
11. Felek megállapodnak, hogy a jelen megállapodás – a Felek ez irányú, közös megegyezésen alapuló megszüntetésnek esetköre kivételével, amelynek lehetőségét fenntartják – a 12. pontban foglalt határozott idő lejártát megelőzően nem szüntethető meg.
12. **Kapcsolattartás**
13. Felek a jelen szerződés teljesítése érdekében kölcsönösen kijelölik azokat a személyeket, akik egymással folyamatosan kapcsolatot tartanak:

|  |  |
| --- | --- |
| Parkoló-üzemeltető részéről | Önkormányzat részéről |
| Szűcs Zoltán, ügyvezetőtelefon: +36 20 214-6620e-mail: szucs.zoltan@parksec.hu | Kerényi Gyula, polgármesteri koordinátortelefon: +36 30 871 9373e-mail: kerenyi.gyula@masodikkerulet.hu |

1. Felek korlátlanul jogosultak további kapcsolattartókat kijelölni, akik személyéről és elérhetőségeiről egymást értesíteni kötelesek.
2. **Záró rendelkezések**
3. Jelen megállapodás kizárólag írásban, Felek közös megegyezése alapján lehet módosítani. Ilyen esetben a megállapodás módosítással nem érintett részei hatályukban változatlanul fennmaradnak.
4. Amennyiben jelen megállapodás bármely része érvénytelenné válna, vagy a továbbiakban nem alkalmazható, a megállapodás egyéb rendelkezései továbbra is teljes hatállyal bírnak, kivéve, ha az érvénytelen vagy érvénytelenné vált rész nélkül Felek a jelen megállapodást nem kötötték volna meg és az érintett rész megfelelően nem módosítható.
5. Felek kötelezik magukat, hogy a jelen megállapodásban meghatározottak teljesítése során a tudomásukra jutott információt, adatot, dokumentumot időbeli korlátozás nélkül bizalmasan, üzleti titokként kezelik, és azokat kizárólag a jelen megállapodás teljesítése körében használják fel. Felek a tudomásukra jutott információt, adatot, dokumentumot, harmadik személy tudomására, vagy nyilvánosságra nem hozhatják, kivéve ha erre a Feleket jogszabály vagy bíróság, vagy más hatóság jogerős döntése kötelezi. Ezen kitételt kiterjesztően értelmezni nem lehet. Felek jelen pont szerinti kötelezettségéről kötelesek alkalmazottjaikat, megbízottjaikat is tájékoztatni. A titoktartási kötelezettség megsértése súlyos szerződésszegésnek minősül.
6. Felek a jelen megállapodásban vállaltak teljesítése során az információs önrendelkezési jogról és az információszabadságról szóló 2011. évi CXII. törvény (Info tv.), valamint az Európai Parlament és Tanács (EU) 2016/679 (GDPR) Rendelet vonatkozó rendelkezéseivel összhangban köteles eljárni. Erre tekintettel Felek kötelezettséget vállalnak arra, hogy a jelen megállapodás szerint vállalt feladataik végrehajtása, és az adatkezelés teljes folyamata-során biztosítják az adatkezelés jogszerűségét, kizárólag olyan adatok megismerését biztosítja a másik Fél számára, amely adatok megismertetése a másik Fél jelen megállapodásban meghatározott feladatainak teljesítéséhez szükséges és amelyek – a jelen megállapodásban foglalt célok megvalósítása érdekében történő – továbbításához az érintett hozzájárulása rendelkezésre áll.
7. Felek a jelen megállapodással kapcsolatban felmerülő esetleges vitás kérdéseket elsősorban egymás közötti tárgyalások útján kísérelik meg rendezni. Amennyiben a tárgyalások nem vezetnek eredményre, Felek kikötik a polgári perrendtartásról szóló 2016. évi CXXX. törvény szerint hatáskörrel és illetékességgel rendelkező bíróság illetékességét.
8. Parkoló-üzemeltető az államháztartásról szóló 2011. évi CXCV. törvény 41. § (6) bekezdése, valamint az államháztartásról szóló törvény végrehajtásáról szóló 368/2011. (XII.31.) Korm. rendelet 50. § (1a) bekezdése alapján nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül. E nyilatkozatban foglaltak változása esetén Parkoló-üzemeltető az Önkormányzatot haladéktalanul tájékoztatni köteles.
9. A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadóak.

Felek a jelen négy, egymással mindenben megegyező példányban készült megállapodást, melyből 2 (kettő) példány a Parkoló-üzemeltetőt, 2 (kettő) példány az Önkormányzatot illeti meg, együttesen elolvasták, értelmezték, és mint akaratukkal mindenben megegyezőt jóváhagyólag írtál alá.

Budapest, 2023. ………………………. hó …… nap

|  |  |
| --- | --- |
| ……………………………………Budapest Főváros II. Kerületi Önkormányzatképviseletében:Örsi Gergelypolgármester | ……………………………………Park-Sec Őrző-Védő és Üzemeltető Kft.képviseletében:Szűcs Zoltán vagy Horváthy Zoltánügyvezető |